LICENČNÁ ZMLUVA
uzavretá podľa § 65 a nasl. zákona č. 185/2015 Z. z. Autorský zákon v znení neskorších predpisov
Článok I
Zmluvné strany
Poskytovateľ:
[meno a priezvisko], nar. [dátum narodenia], trvale bytom [ulica a číslo, PSČ, obec]
(ďalej len „poskytovateľ“)
a
Nadobúdateľ:
[obchodné meno], so sídlom [ulica a číslo, PSČ, obec], IČO: [IČO], zapísaná v [obchodnom registri Okresného súdu …, oddiel …, vložka č. …], v mene ktorej koná [meno a funkcia štatutára]
(ďalej len „nadobúdateľ“)
(poskytovateľ a nadobúdateľ ďalej spolu aj ako „zmluvné strany“)
Článok II
Dielo
1.	Predmetom tejto zmluvy je udelenie licencie na použitie tohto diela (ďalej len „dielo“):
[názov diela]
[opis diela]
2.	[ak licenciu udeľuje autor:] Poskytovateľ vyhlasuje, že je autorom diela a že je oprávnený udeliť licenciu v rozsahu podľa tejto zmluvy.
3.	[ak licenciu alebo sublicenciu udeľuje iná oprávnená osoba:] Poskytovateľ vyhlasuje, že na základe [právny základ oprávnenia poskytnúť licenciu alebo sublicenciu] je oprávnený udeliť licenciu alebo sublicenciu v rozsahu podľa tejto zmluvy.
4.	[ak iná oprávnená osoba povoľuje úpravy alebo použitie bez mena autora:] Poskytovateľ vyhlasuje, že zásahy do osobnostných práv autora povolené touto zmluvou môže umožniť na základe: [oprávnenie umožniť zásah do osobnostných práv autora].
5.	[nepovinné – účel použitia:] Nadobúdateľ bude dielo používať na tento účel: [účel použitia diela]
6.	[ak poskytovateľ odovzdá rozmnoženinu diela:] Poskytovateľ odovzdá nadobúdateľovi rozmnoženinu diela najneskôr dňa [termín odovzdania rozmnoženiny], a to [forma odovzdania rozmnoženiny].
Článok III
Licencia
1.	Poskytovateľ udeľuje nadobúdateľovi licenciu na použitie diela týmito spôsobmi:
a)	[ak sa licencia udeľuje na tento spôsob:] vyhotovenie rozmnoženiny diela v akejkoľvek podobe, najmä tlačou, digitálnym záznamom alebo iným technickým postupom,
b)	[ak sa licencia udeľuje na tento spôsob:] verejné rozširovanie originálu diela alebo jeho rozmnoženiny predajom alebo iným prevodom vlastníckeho práva, nájmom alebo vypožičaním,
c)	[ak sa licencia udeľuje na tento spôsob:] verejné vystavenie originálu diela alebo jeho rozmnoženiny,
d)	[ak sa licencia udeľuje na tento spôsob:] verejný prenos diela vrátane vysielania a sprístupňovania diela verejnosti, najmä na internete,
e)	[ak sa licencia udeľuje na tento spôsob:] spracovanie diela, jeho spojenie s iným dielom a zaradenie do databázy,
f)	[ak sa licencia udeľuje na tento spôsob:] verejné vykonanie diela,
a to v rozsahu a za podmienok podľa tejto zmluvy.
2.	[pri nevýhradnej licencii:] Licencia je nevýhradná. Poskytovateľ je oprávnený dielo naďalej používať a udeľovať licencie tretím osobám.
[pri výhradnej licencii:] 
3.	Licencia je výhradná. Poskytovateľ počas trvania licencie neudelí tretej osobe licenciu na spôsoby použitia diela udelené touto zmluvou a sám sa zdrží použitia diela týmito spôsobmi.
4.	Poskytovateľ vyhlasuje, že pred uzavretím tejto zmluvy neudelil k dielu licenciu na spôsoby použitia udelené touto zmluvou.
5.	[pri obmedzenom vecnom rozsahu:] Licencia sa udeľuje [pre územie Slovenskej republiky / pre územie členských štátov Európskej únie / bez územného obmedzenia] a vo vecne obmedzenom rozsahu takto: [vecné obmedzenie licencie].
6.	[pri neobmedzenom vecnom rozsahu:] Licencia sa udeľuje [pre územie Slovenskej republiky / pre územie členských štátov Európskej únie / bez územného obmedzenia] a v neobmedzenom vecnom rozsahu, najmä bez obmedzenia počtu rozmnoženín, nákladu a počtu použití.
7.	[ak sa licencia udeľuje na určitý počet rokov:] Licencia sa udeľuje na [počet rokov licencie] roky odo dňa účinnosti tejto zmluvy.
8.	[ak licencia platí do určitého dňa:] Licencia sa udeľuje do [licencia platí do].
9.	[ak licencia trvá počas celej doby majetkových práv:] Licencia sa udeľuje na celú dobu trvania majetkových práv k dielu.
10.	[ak nadobúdateľ smie udeliť sublicenciu a licenciu postúpiť:] Poskytovateľ udeľuje nadobúdateľovi súhlas, aby v rozsahu udelenej licencie udelil sublicenciu tretím osobám a aby licenciu postúpil. O postúpení licencie a o osobe postupníka nadobúdateľ poskytovateľa bez zbytočného odkladu informuje.
11.	[ak sublicencia a postúpenie vyžadujú súhlas:] Nadobúdateľ je oprávnený udeliť sublicenciu alebo licenciu postúpiť len s predchádzajúcim súhlasom autora podľa § 72 Autorského zákona a, ak poskytovateľ nie je autorom, aj so súhlasom poskytovateľa. Ak sa táto zmluva uzatvára písomne, platí pre sublicenciu a postúpenie písomná forma podľa § 72 ods. 3.
12.	[ak nadobúdateľ smie dielo upravovať:] Nadobúdateľ je oprávnený dielo v rozsahu potrebnom na použitie podľa tejto zmluvy upravovať, najmä orezať, zmenšiť, zmeniť farebnosť alebo preložiť, ak tým nezníži jeho hodnotu. [Poskytovateľ ako autor na tieto zásahy udeľuje súhlas, ktorý nemožno odvolať. / Poskytovateľ vyhlasuje, že je oprávnený súhlas s takýmito zásahmi udeliť.]
13.	[ak dielo nemožno upravovať:] Nadobúdateľ nie je oprávnený dielo meniť ani do neho inak zasahovať.
14.	[ak sa uvádza meno autora:] Nadobúdateľ pri použití diela uvedie meno autora vždy, keď je to pri danom spôsobe použitia možné a obvyklé.
15.	[ak sa dielo používa bez mena autora:] [Poskytovateľ ako autor súhlasí s tým, aby nadobúdateľ pri použití diela podľa tejto zmluvy neuvádzal jeho meno; tento súhlas nemožno odvolať. / Nadobúdateľ je oprávnený používať dielo bez uvedenia mena autora; poskytovateľ vyhlasuje, že je oprávnený takýto súhlas udeliť.]
Článok IV
Odmena
1.	[pri jednorazovej odmene:] Nadobúdateľ zaplatí poskytovateľovi za udelenie licencie jednorazovú odmenu vo výške [jednorazová odmena (€)] (slovom: [jednorazová odmena (€)]), a to do [splatnosť odmeny (dni)] dní odo dňa podpisu tejto zmluvy na účet poskytovateľa IBAN [IBAN poskytovateľa].
[pri odmene podľa príjmov:] 
2.	Nadobúdateľ zaplatí poskytovateľovi za udelenie licencie odmenu vo výške [podiel na príjmoch (%)] % z [základ na výpočet podielu].
3.	Nadobúdateľ predloží poskytovateľovi najmenej raz ročne, vždy do 31. januára nasledujúceho kalendárneho roka, informáciu o príjmoch z využitia licencie osobitne za každý spôsob použitia diela spolu s vyúčtovaním odmeny; ak príjmy nedosiahol, oznámi aj túto skutočnosť. Odmena je splatná do [splatnosť odmeny (dni)] dní od predloženia vyúčtovania na účet poskytovateľa IBAN [IBAN poskytovateľa].
4.	Nadobúdateľ umožní poskytovateľovi na jeho žiadosť kontrolu svojej účtovnej evidencie a inej dokumentácie v rozsahu potrebnom na zistenie odmeny. Informácie, ktoré mu nadobúdateľ pri tom označí ako dôverné, poskytovateľ neprezradí tretej osobe ani ich nepoužije v rozpore s účelom, na ktorý mu boli poskytnuté.
5.	[pri bezodplatnej licencii:] Licencia sa udeľuje bezodplatne.
6.	[pri odplatnej licencii:] Ak nadobúdateľ licenciu nevyužije vôbec alebo len sčasti, nemá nárok na vrátenie zaplatenej odmeny ani jej časti.
Článok V
Vyhlásenia a zodpovednosť
1.	Poskytovateľ vyhlasuje, že použitím diela v rozsahu tejto zmluvy nebudú porušené práva tretích osôb. Ak si tretia osoba uplatní voči nadobúdateľovi nároky z dôvodu, že použitím diela v súlade s touto zmluvou boli porušené jej práva, poskytovateľ poskytne nadobúdateľovi potrebnú súčinnosť a nahradí mu škodu, ktorá mu tým vznikla.
2.	Nadobúdateľ nesmie dielo použiť spôsobom znižujúcim jeho hodnotu ani nad rámec licencie podľa tejto zmluvy.
3.	[nepovinné – odstúpenie poskytovateľa:] Ak nadobúdateľ nezaplatí odmenu[ alebo nepredloží vyúčtovanie] včas alebo použije dielo nad rámec licencie a nezjedná nápravu ani v dodatočnej lehote najmenej 15 dní od doručenia písomnej výzvy poskytovateľa, poskytovateľ môže od tejto zmluvy písomne odstúpiť.
4.	[pri výhradnej licencii udelenej autorom:] Tým nie je dotknuté právo autora odstúpiť od zmluvy z dôvodu nevyužívania výhradnej licencie podľa § 73 Autorského zákona.
Článok VI
Záverečné ustanovenia
1.	Zmluva nadobúda platnosť a účinnosť dňom jej podpisu oboma zmluvnými stranami.
2.	Práva a povinnosti zmluvných strán neupravené touto zmluvou sa spravujú Autorským zákonom a Občianskym zákonníkom.
3.	Zmluvu možno meniť alebo zrušiť len písomne. Sublicenciu a postúpenie licencie možno uskutočniť len písomne.
4.	Zmluva je vyhotovená v [počet vyhotovení] rovnopisoch, z ktorých každá zmluvná strana dostane aspoň jeden.
5.	Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju podpisujú.

	V ........................ dňa ................
..............................................
Poskytovateľ
[meno a priezvisko]
	V ........................ dňa ................
..............................................
Nadobúdateľ
[obchodné meno], [meno a funkcia štatutára]

